Ang Israel mao lamang nga nasud nga giila sa Langitnong Amahan ug diin adunay gihimo nga kasabutan. Pero, tungod sa pagkapakyas nila nga maghinulsul, isip usa ka nasud wala sila nakabaton sa husto nga kasinkasing sa pagdawat sa ilang Mesiyas sa una niyang pag anhi. Sa pagdeklarar ni Hesus sa balay nga mamingaw, ang ilang naandang han-ay ug sistema sa pagsakripisyo gisalikway ug ang ilang kaparian wala na giila sa Diyos. Sa katapusan, giguba sa mga Romano ang ilang mga templo ug sa kaulahian, giguba nila ang siyudad. Ang epekto niining tumang pagkagun-ob mao nga nasabwag ang mga Hudeo sa nagkalain laing parte sa kalibutan.